Physical Attraction

"Physical Attraction" (בעברית: "מְשִׁיכָה פִיזִית") הוא שיר שהוקלט על ידי הזמרת-יוצרת האמריקאית מדונה. הוא נכלל באלבום הבכורה שלה  (1983). השיר, שנכתב והופק על ידי רג'י לוקאס, פורסם כסינגל אי-סייד כפול עם "Burning Up" ב-9 במרץ 1983.

עם יציאתו לשווקים, "Physical Attraction" זכה לביקורות חיוביות מטעם מבקרי המוזיקה. מעבר לכך, פורסמו אודותיו ביקורות רטרוספקטיביות בהן תיארו אותו כ"פנינה נסתרת". הוא הגיע למקום השלוש-עשרה באוסטרליה ולמקום השלישי במצעד שירי הדאנס קלאב בארצות הברית.

 רקע 
בתחילת 1980, מדונה התגוררה בעיר ניו יורק וביססה את הקריירה המוזיקלית שלה כחברה בלהקת הרוק ברקספט קלאב , לצד החבר שלה דן גילרוי ; זמן קצר לאחר מכן, הצטרף אליה סטיבן בריי, בן זוגה לשעבר ממישיגן, שהפך למתופף הלהקה. בריי ומדונה עזבו את הלהקה ויחד הקימו להקה חדשה, אמני אנד דה אמיס. הם הוחתמו במהרה בידי חברת התקליטים גות'האם רקורדס , אך זמן קצר לאחר מכן, מדונה עזבה את הלהקה והחליטה להמשיך בקריירת סולו. היא לקחה איתה שלוש מגרסאות הדמו שיצרה עם בריי: "Everybody", "" ו-"Burning Up". בשנת 1982, היא הכירה והתיידדה עם הדי ג'יי מארק קמינס במועדון הלילה דאנסטריה. לאחר האזנה ל-"Everybody", קמינס לקח אותה למשרדי חברת התקליטים סייר רקורדס, שם סימור שטיין, נשיא חברת התקליטים, החתים את מדונה על חוזה קצר במסגרתו תקליט שני סינגלים בפורמט 12 אינץ'.

פורסם באוקטובר 1982, "Everybody" הפך ללהיט בסצנת הדאנס. הצלחת השיר הובילה לכך שחברת התקליטים אישרה הקלטת אלבום באורך מלא, אך הזמרת בחרה שלא לעבוד עם ברי או עם קמינס, ובמקום זאת בחרה במפיק מטעם האחים וורנר, רג'י לוקאס. לוקאס הביא שני שירים חדשים לפרויקט: "Physical Attraction" ו-"Borderline". במהלך העבודה על האלבום, התעוררו בעיות בין מדונה למפיק, שכן היא הרגישה שהוא "מזיז את [השירים] הרחק מהצורה הקלילה של גרסאות הדמו המקוריות", דבר שהיא לא הסכימה לו; בסופו של דבר לוקאס עזב את הפרויקט מבלי לשנות את השירים. לאחר מכן היא הביאה את ג'ון "ג'ליבין" בניטז כדי שיעבוד על גרסאות רמיקס של הרצועות שנותרו.

 הקלטה והרכב 
"Burning Up" נכתב והופק על ידי רג'י לוקאס. ההקלטה התקיימה באולפני סיגמא סאונד בניו יורק; הצוות שעבד עליו מינה את בריי על התכנות והגיטרות, לצד פול פסקו ; בוץ' ג'ונס, ופרד זר . קולות רקע סופקו על ידי גוון גאת'רי , ברנדה וייט וכריסי פיית'. לדברי הסופרת ריקי רוקסבי, השיר עוסק בעניין של מדונה ב"מחזר שהיא יודעת שהוא לא טוב בשבילה אבל [היא] נמשכת אליו בכל מקרה".

רוקסבי תיארה את "Physical Attraction" כרצועה בעלת קצב בינוני עם "ריף גיטרה אופנתי" ו"צלילי סינת' מתפתחים".

 הוצאה וביקורת 
הסינגל הכפול "Burning Up" ו-"Physical Attraction" פורסם ב-9 במרץ 1983. הגרפיקה ששימשה לסינגל 12 האינץ' עוצבה בידי ידידה של הזמרת מרטין בורגיין . "Physical Attraction" נכלל מאוחר יותר באלבום הרמיקס  (1987) ו- (2022). עם יציאתו, הצלחתו הביקורתית הייתה חיובית בדרך כלל. בריאן צ'ין מטעם בילבורד תיאר את "Physical Attraction" כ"שיר רית'ם אנד בלוז נהדר בעל קצב בינוני". דון שוויי מרולינג סטון כינה אותו "קפסולת זמן של נשפים בתיכון, עם ההתייחסויות הערמומיות ל-'Cherish' של להקת הארגון ו-'Physical' של אוליביה ניוטון-ג'ון". ריקי רוקסבי השוותה בחיוב את קטעי השירה המדוברים בשיר לסינגל המאוחר יותר של מדונה "Erotica", אך גם כינתה את השיר "רפטטיבי". סטיבן תומאס ארלוויין מ-AllMusic תיאר את השיר יחד עם "Burning Up" בתור "שירים נהדרים" מהאלבום, והחמיא ל"לאפלוליות השוררת בהם".

"Physical Attraction" הגיע למקום ה-37 בדירוג של לואי וירטל, שם הוא כונה "שש דקות ו-40 שניות של כימיה רומנטית, הוקים קליטים וקונספט אדיר אחד: 'אולי נועדנו להיות ביחד / אף על פי שמעולם לא נפגשנו קודם'". במגזין בילבורד כתבו שזהו שירה הארבעים-וחמישה הטוב ביותר: "עם צלילי סינת'ים בודדים, ביטים מהפנטים וכובשים, שירה אוורירית והגשה קולית חביבה, 'Physical Attraction' עוסק – כפי שמציעות המילים שלו – לכבות את המוח שלך לרגע ולהתמסר להנאה מוחלטת".[ הצוות של אדבוקט מתח ביקורת על השיר, ותיאר אותו כאילו הוא נשמע כמו "בי-סייד לסינגל של ליסה ליסה". בהמשך לכך, הוסיף הצוות כי מדובר ב"מדונה מהאסכולה הקלאסית", אך עם שירה לוקה בחסר. "Physical Attraction" הוגדר כאחד מ"גולות הכותרת" ו"פניני החן הנסתרות" הטובות ביותר של מדונה בידי גופים ואתרי אינטרנט כדוגמת פיצ'פורק, VH1, וראייטי ומגזין סלנט.

"Burning Up" / "Physical Attraction" הופיע לראשונה במקום השישים-ושש במצעד שירי הדאנס קלאב שפורסם ב-9 באפריל 1983, ודורג במקום השלישי חודש לאחר מכן. עד ספטמבר 1983, לפי פרסומת של האחים וורנר ברדיו & רקורדס , הסינגל הכפול נמכר ביותר מ-150,000 עותקים. השיר נכנס למצעד קנט מיוזיק רפורט של אוסטרליה בנובמבר 1983 וכמעט שמונה חודשים לאחר מכן, הגיע בשיאו למקום השלוש-עשרה.

 רשימת השמעה 

 מיקומי שיא 

 היסטוריית יציאות לאור 
אזורתאריך יציאהפורמטחברת תקליטיםמקורכלל העולם9 במרץ 1983תקליט 7 אינץ' • תקליט 12 אינץ' • תקליטורסייר • האחים וורנר

 קישורים חיצוניים 

 הערות שוליים 

קטגוריה:שירי מדונה
קטגוריה:שירים באנגלית
קטגוריה:שירים שנכתבו על ידי רג'י לוקאס
קטגוריה:שירים שהופקו על ידי רג'י לוקאס
קטגוריה:שירי פוסט-דיסקו
קטגוריה:סינגלים בהוצאת וורנר רקורדס
קטגוריה:סינגלים בהוצאת סייר רקורדס